Michel Schettlé

De Michel Schettlé, gebuer den 23. November 1882 am Gronn, a gestuerwen de 26. Oktober 1932 an der Stad Lëtzebuerg, war e lëtzebuergesche Schlässer, Cafetier, Politiker a Gewerkschaftler.Doudesannonce vum Michel Schettlé am Tageblatt vum 27. Oktober 1932

Als Kran-Conducteur op der Hollerecher Schmelz war hien 1916 ee vun de Matgrënner vum Luxemburger Metallarbeiterverband (LMAV) a vun 1917-1918 deem säin éischte President. Bei der Fusioun mam BHAV, 1920, zum Luxemburger Berg- und Metallindustriearbeiter-Verband gouf hie Member vun der Direktioun vun dëser neier Gewerkschaft.Alex Bodry, Ben Fayot: 120 Jor Sozialistesch Deputéiert an der Lëtzebuerger Chamber. Dictionnaire biographique des députés socialistes à la Chambre des Députés. Éditions La Mémoire Socialiste, 2016, S.161.

Bei de Chamberwale vum 26. Oktober 1919 gouf de Michel Schettlé als Deptuéierten an d'Chamber gewielt. Am Mäerz 1920 huet hie seng Demissioun ginn, fir dem Michel Welter Plaz ze maachen.Kammer-Revue am Luxemburger Wort vum 17. Mäerz 1920

1921 gouf hien an de Gemengerot vun der Stad Lëtzebuerg gewielt. De 24. Abrëll 1924 gouf hien do zum Schäffen nominéiertMemorial N° 20 vun 1924 mat der Publikatioun vun de Membere vum Schäfferot vun der Gemeng Lëtzebuerg., an am Dezember 1924 krut hie säi Mandat bis 1929 verlängert.Memorial N°66 vun 1924 mat der Publikatioun vun de Membere vum Schäfferot vun der Gemeng Lëtzebuerg

Ausserdeem war hie vun 1925 bis 1930 President vun der Fanfare Grand-ducale de Luxembourg-Grund. Um Enn vu sengem Liewe war hie Cafetier.

 Gielercher 




Kategorie:Gebuer 1882
Kategorie:Lëtzebuergesch Deputéiert
Kategorie:Chevalier de l'ordre de la couronne de chêne
Kategorie:Chevalier vum Ordre de la Couronne
Kategorie:Gestuerwen 1932
Kategorie:Lëtzebuergesch Gewerkschaftler
Kategorie:Officier de l'Instruction publique